system
Răspunde în limba română, în stilul Wikipedia, cat mai corect gramatical.
user
Descrie în detaliu Memphis, Egipt.
assistant
Memphis (lângă actualul oraș Mit-Rahineh, la sud de Cairo), a fost capitala primului nume al Egiptului de Jos și a Regatului Vechi al Egiptului antic de la fondarea acestuia până în jurul anului 1300 î.C. Numele în egipteană a fost Ineb Hedj ("Peretele alb"). Numele "Memphis" provine din defomarea numelui egiptean al piramidei lui Pepi I (a VI-a dinastie egipteană) Men-nefer.

Orașul a fost întemeiat in jurul secolului XXXII î.C. de Menes din Tanis, care a unit cele două regate ale Egiptului. Memphis a atins apogeul în timpul celei de a VII-a dinastii, ca centru al cultului zeului Ptah. A trecut apoi printr-o perioadă de declin după cea de a XVIII-a dinastie Egipteană datorată ridicării Thebei fiind revitalizată apoi sub dominația persană, menținându-se mai târziu pe un ferm loc doi, odată cu ridicarea Alexandriei până în 641 d.C. prin întemeierea orașului Al Fustat. Memphis a fost în majoritate abandonat și a devenit sursă de piatră pentru așezările învecinate.

Ruinele templelor lui Ptah și Apis au fost descoperite în acest sit, precum și câteva statui, inclusiv două din alabastru de câte 4 m înălțime ale lui Ramses al II-lea.

După Tertius Chandler, Memphis a fost cel mai mare oraș din lume, de la întemeiere până în jurul secolului XXIII î.C. și între 1557-1400 î.C. cu o populație de peste 30.000 locuitori  .

Istoricul grec Manetho făcea referire la Memphis ca Hi-Ku-P'tah ("Locul lui Ptah"), ceea ce transcris în greacă era Aί γυ πτoς (Ai-gu-ptos), dându-ne latinescul AEGYPTVS din care a derivat Egipt.

În Biblie Memphis a fost numit Moph sau Noph.
Piramidele din Gizeh și orașul antic Memphis sunt înscrise pe lista patrimoniului mondial UNESCO.

Note

Legături externe 
 Memphis
 Despre religie în Memphis 
 Memphis site (Windows Live Local)

Galerie de imagini 

Egiptul antic
Situri arheologice din Egipt
Orașe istorice
Orașe din Egiptul Antic
Eponime ale asteroizilor